Okresná prokuratúra Rimavská Sobota 
Jesenského 1, 979 80 Rimavská Sobota 1

Sp. zn. : 2 Pv 640/13/6609	Rimavská Sobota, 7.1.2014
EEČ : 2-49-3-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov.

Rozhodol: 	prokurátorka Okresnej prokuratúry Rimavská Sobota
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 01.05.2013 až doposiaľ v XXXXX, okres XXXXX a všade inde, kde sa zdržiaval, si neplnil pravidelne a v plnej výške svoju zákonnú vyživovaciu povinnosť, ktorá mu vyplýva z § 62 ods. 3 a nasl. Zákona o rodine číslo 36/2005 Zbierky zákonov, ktorá mu vyplýva zo Zákona číslo 601/2003 Zbierky zákonov o životnom minime a ktorá mu bola uložená rozsudkom Okresného súdu XXXXX spisovej značky 1P/65/2011-21 z 28.06.2011, právoplatným a vykonateľným 13.07.2011 a to prispievať výživným na svoju dcéru ml. XXXXX, nar. XXXXX v XXXXX, sumou vo výške po 30 % zo sumy životného minima na nezaopatrené neplnoleté dieťa mesačne a na svoju dcéru mal. XXXXX, nar. XXXXX v XXXXX, sumou vo výške po 30 % zo sumy životného minima na nezaopatrené neplnoleté dieťa mesačne, vždy do 25-teho dňa toho ktorého mesiaca vopred do rúk matky detí XXXXX, nar. XXXXX v XXXXX, trvalým bydliskom XXXXX, XXXXX, okres XXXXX, čo predstavovalo od 01.05.2013 do 30.06.2013 sumu vo výške po 26,65 € mesačne na každé dieťa a od 01.07.2013 až doposiaľ sumu vo výške po 27,13 € mesačne na každé dieťa, aj napriek tomu, že za uvedené obdobie pracoval a stále pracuje ako súkromno zárobkovo činná osoba v oblasti stavebníctva, čím mu vznikol za uvedené obdobie do 27.12.2013 na zameškanom bežnom výživnom dlh vo výške 224,90 € pre matku detí XXXXX, 

pričom uvedeného konania sa dopustil aj napriek tomu, že bol odsúdený trestným rozkazom Okresného súdu XXXXX spisovej značky 11T/11/2013 z 31.03.2013, právoplatným a vykonateľným 21.02.2013, za prečin zanedbania povinnej výživy podľa § 207 odsek 1 Trestného zákona a bol mu uložený podmienečný trest odňatia slobody na štyri mesiace so skúšobnou dobou v trvaní dvanástich mesiacov a povinnosť spočívajúca v príkaze zaplatiť v skúšobnej dobe matke detí XXXXX zameškané výživné vo výške 409,64 €,

lebo zanikla trestnosť činu.

Odôvodnenie:
   
   Vyšetrovateľka Okresného riaditeľstva PZ, odboru kriminálnej polície XXXXX uznesením sp. zn. ORP-601/OVK-RS-2013 z 11.11.2013 podľa § 199 odsek 1 Trestného poriadku začala trestné stíhanie a súčasne podľa § 206 odsek 1 Trestného poriadku vzniesla obvinenie XXXXX, za prečin zanedbania povinnej výživy podľa § 207 odsek 1, odsek 3 písmeno c) Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 03.01.2014 bol na tunajšiu prokuratúru predložený vyšetrovací spis na vec sa vzťahujúci spolu s návrhom vyšetrovateľa PZ na zastavenie trestného stíhania obvineného XXXXX podľa § 215 odsek 1 písmeno h) Trestného poriadku s poukazom na ustanovenie § 86 písmeno a) Trestného zákona za prečin zanedbania povinnej výživy podľa § 207 odsek 1, odsek 3 písmeno c) Trestného zákona.
		
Obvinený XXXXX pred vyšetrovateľkou Okresného riaditeľstva PZ XXXXX  27.11.2013 uviedol, že rozumie, čo mu je kladené za vinu, nakoľko rozsudkom súdu bol zaviazaný k plneniu si vyživovacej povinnosti na svoje dve dcéry XXXXX a XXXXX do rúk ich matky XXXXX a to vo výške 30 % zo životného minima mesačne. O tejto povinnosti vedel, no v plných výškach si ju neplatil, lebo faktúry od zákazníkov mu boli vyplácané spravidla v omeškaní a teda nemal dostatočnú finančnú hotovosť. Keď obdržal uznesenie o vznesení obvinenia zaplatil matke detí výživné vo výške 175,-- € a to 19.11.2013, o čom predložil doklad o úhrade. S dcérami si telefonuje a stretáva sa jeden až dvakrát do mesiaca, teda majú dobrý vzťah. 

Menovaný obvinený bol vyšetrovateľom PZ vypočutý 30.12.2013, kedy uviedol, že už uhradil výživné na dcéry aj za mesiace november a december 2013, čo predložil vyšetrovateľovi. Celkove mal uhradiť ešte 104,16 €, on však uhradil 105,-- €, čím si vyrovnal dlh na výživnom za mesiace november aj december 2013. S tým, že predchádzajúce výživné už uhradil.  

V priebehu vykonaného vyšetrovania bol do vyšetrovacieho spisu zabezpečený rozsudok Okresného súdu XXXXX spisovej značky 1P/65/2011-21 z 28.06.2011, právoplatný a vykonateľný 13.07.2011, ktorým bol XXXXX súdom zaviazaný prispievať výživným na svoju dcéru ml. XXXXX, nar. XXXXX v XXXXX, sumou vo výške po 30 % zo sumy životného minima na nezaopatrené neplnoleté dieťa mesačne a na svoju dcéru mal. XXXXX, nar. XXXXX v XXXXXi, sumou vo výške po 30 % zo sumy životného minima na nezaopatrené neplnoleté dieťa mesačne, vždy do 25-teho dňa toho ktorého mesiaca vopred do rúk matky detí XXXXX, nar. XXXXX v XXXXX, trvalým bydliskom XXXXX, XXXXX, okres XXXXX.

K predmetnej veci bola vypočutá svedkyňa a zároveň poškodená XXXXX, ktorá pred vyšetrovateľkou PZ 27.12.2013 uviedla, že je pravdou, že obvinený XXXXX si neplnil svoju vyživovaciu povinnosť na dcéry XXXXX a XXXXX a preto viackrát podala na neho trestné oznámenie. Naposledy bol aj odsúdený za neplatenie výživného v januári 2013 trestným rozkazom tunajšieho súdu sp. zn. 11T/11/2013. Náhradné výživné na deti nepoberá. Ďalej vypovedala, že od mája 2013 do septembra 2013 jej obvinený nevyplatil žiadne výživné, potom jej 15.10.2013 zaslal sumu 100,-- €, 11.11.2013 jej zaslal sumu 50,- € a 19.11.2013 obdržala sumu 175,-- €. Okrem toho 11.06.2013 jej vyplatil sumu 53,-- €. Keď to všetko spočíta do kopy tak obvinený XXXXX má uhradené výživné od mája 2013 nielen do 11.11.2013, kedy mu bolo vznesené obvinenie, ale aj do konca mesiace decembre 2013 v plnej výške na obe deti. Otec s deťmi udržiava kontakt cez starého otca, resp. cez internet. Počas tejto doby jej deti núdzou netrpeli nakoľko sa o ne riadne starala a stará a to podľa svojich schopností a možností. 

Do vyšetrovacieho spisu boli taktiež zabezpečené ďalšie listinné dôkazy a to rodné listy detí XXXXX, doklady o úhrade výživného od 01.05.2013 do konca decembra 2013 obvineným pre matku detí XXXXX, trestný rozkaz Okresného súdu XXXXX sp. zn. 11T/11/2013 z 31.01.2013, právoplatný 21.02.2013 na obvineného, doklady o tom, že pracuje ako SZČO v stavebníctve v mieste bydliska, ako aj ostatné listinné dôkazy. 

Podľa § 207 odsek 1, odsek 3 písmeno c) Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného a uvedený čin spáchal, hoci bol v predchádzajúcich dvadsiatich štyroch mesiacoch za taký čin odsúdený. 

Podľa § 86 písmeno a) Trestného zákona trestnosť prečinu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu. 

Vzhľadom k vyššie uvedeným skutočnostiam, keďže si obvinený XXXXX splnil svoju vyživovaciu povinnosť v plnej výške a uhradil celé zameškané výživné za obdobie od 01.05.2013 do 27.12.2013 a nakoľko o deti XXXXX a XXXXX v uvedenom období bolo riadne postarané zo strany ich matky XXXXX a tieto núdzou netrpeli, som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej  prokuratúry Rimavská Sobota. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok.

JUDr. Renáta Vavráková
prokurátorka